РЕПУБЛИКА СРБИЈА

НАРОДНА СКУПШТИНА

Одбор за људска и мањинска права

и равноправност полова

08 Број: 06-1082/15

24. април 2015. године

Б е о г р а д

ОДБОР ЗА ЕВРОПСКЕ ИНТЕГРАЦИЈЕ

 Одбор за људска и мањинска права и равноправност полова је, на 28. седници одржаној 24. априла 2015. године, размотрио представљени Трећи нацрт акционог плана за Поглавље 24, који је Народној скупштини упутило Министарство унутрашњих послова (број 06-1082/15, од 22. априла 2015. године).

 Седници су, као представници Радне групе за Поглавље 24, присуствовалали: Милорад Тодоровић, Миодраг Лазић, Дражен Маравић и Јелена Васиљевић.

 На основу члана 51. Пословника Народне скупштине, сходно тачки 3. Одлуке о поступку разматрања предлога преговарачке позиције у процесу преговора о приступању Републике Србије Европској унији, Одбор за људска и мањинска права и равноправност полова подноси

ИЗВЕШТАЈ

 Одбор за људска и мањинска права и равноправност полова је одлучио да предложи Одбору за европске интеграције да да позитивно мишљење на представљени Трећи нацрт акционог плана за Поглавље 24.

 За известиоца Одбора на седници Одбора за европске интеграције одређен је Мехо Омеровић, председник Одбора.

 ПРЕДСЕДНИК ОДБОРА

 Мехо Омеровић